open-index/open-wikipedia-markdown huggingface dataset:
Γούρνες Πεδιάδος Ηρακλείου

Οι **Γούρνες** είναι οικισμός της Κοινότητος Ανωπόλεως Πεδιάδος και έδρα του Δήμου Χερσονήσου στην Περιφερειακή Ενότητα Ηρακλείου της Κρήτης. Ανήκε στην Επαρχία Πεδιάδος.

## Γεωγραφικά στοιχεία
Οι Γούρνες βρίσκονται στα βόρεια παράλια της Κρήτης σε απόσταση 14,5 χλμ. ανατολικά του Ηρακλείου σε υψόμετρο 40 μέτρων, στην κεντρική οδική αρτηρία προς τον Άγιο Νικόλαο. Η γεωργία αποτελεί την κύρια ασχολία των κατοίκων τους. Παράγονται ελαιόλαδο, κρασί, σταφίδα και κηπευτικά. Στο χωριό βρίσκονται δυο ναοί, ο Άγιος Γεώργιος και ο Ευαγγελισμός της Θεοτόκου, καθώς επίσης Δημοτικό Σχολείο και νηπιαγωγείο. Ο οικισμός είναι ευρύτερα γνωστός για τον Θαλασσόκοσμο (*Cretaquarium*) και το πάρκο Δεινοσαύρων (Dinosauria park), το μοναδικό ενυδρείο της Κρήτης που βρίσκεται σε κοντινή απόσταση. Σύμφωνα με την απογραφή 2021 έχουν πληθυσμό 1.877 κατοίκους .

## Ιστορικά στοιχεία
Στην περιοχή του χωριού η αρχαιολογική σκαπάνη αποκάλυψε τα ερείπια ενός μινωικού συνοικισμού. Ειδικότερα, σε ανασκαφές που διενεργήθηκαν από ομάδα με επικεφαλής τον Ιωσήφ Χατζηδάκη ανασκάφηκαν τάφοι που χρονολογούνται από τη Μεσομινωική Εποχή. Μέσα σε αυτούς βρέθηκαν αγγεία, ειδώλια και σφραγίδες. Σε λόφους, κοντά στο σημείο (στα ανατολικά) όπου είχε εγκατασταθεί η Αμερικανική Βάση Γουρνών, βρέθηκαν απολιθώματα θαλασσίων οργανισμών.

Ο οικισμός αναγράφεται με την ονομασία *Gurnes* και με 146 κατοίκους το 1583. Η ονομασία αυτή οφείλεται στις γούρνες (*urna*), δηλαδή δοχεία με νερό για το πότισμα των ζώων.

## Διοικητικά στοιχεία
Αναφέρεται επίσημα το 1925 στο ΦΕΚ 27Α - 31/01/1925 να προσαρτάται στην τότε κοινότητα Ανωπόλεως. Το 1997 με το ΦΕΚ 244Α - 04/12/1997  αποσπάστηκε από την κοινότητα Ανωπόλεως και προσαρτήθηκε στο δήμο Γουβών ενώ το 2010 με το ΦΕΚ 87Α - 07/06/2010 αφού προσαρτήθηκε στο δήμο Χερσονήσου ορίστηκε έδρα του. Μαζί με την Ανώπολη**,** τη Μονή Αγίου Ιωάννη Θεολόγου και το Κοκκίνη Χάνι αποτελούν τη δημοτική κοινότητα Ανωπόλεως που υπάγεται στη Δημοτική Ενότητα Γουβών (πρώην Καποδιστριακός δήμος) του Δήμου Χερσονήσου.

## Πηγές
* 

## Παραπομπές


Γούρνες Πεδιάδος
Γούρνες
Γούρνες
Βασιλική Ηρακλείου

Η  **Βασιλική**  είναι χωριό και και έδρα ομώνυμης κοινότητας του Δήμου Γορτύνης και της τέως Επαρχίας Καινουργίου στην Περιφερειακή Ενότητα Ηρακλείου της Κρήτης. 

Η πρόσβαση στο χωριό γίνεται μέσω διακλάδωσης από τα Βασιλικά Ανώγεια. Η απόστασή του από το Ηράκλειο είναι 56 χιλιόμετρα. Η θέση του είναι στα 260 μέτρα κοντά στα Αστερούσια Όρη. Πανηγυρίζει στις 8 Σεπτεμβρίου και στις 29 Αυγούστου. Κεντρικός ναός στο χωριό είναι του Ευαγγελισμού της Θεοτόκου. Στην περιοχή της Βασιλικής βρίσκεται το φαράγγι του Αγίου Σάββα, μήκους 4 χλμ. το οποίο καταλήγει σε αμμώδη παραλία στο Λιβυκό Πέλαγος, όπως επίσης και το Δάσος του Αγίου Σάββα, που βρίθει ελαιόδεντρων και χαρουπόδενδρων σε ήμερη και άγρια κατάσταση. Στο χωριό υπάρχει Δημοτικό Σχολείο.

## Ιστορικά στοιχεία
Στο χωριό βρίσκονται οι εκκλησίες του Ευαγγελισμού (του 1876 με ξυλόγλυπτο τέμπλο) και του Αγίου Ιωάννη Προδρόμου. Στην Κανδήλα υπάρχουν δυο ναοί καθιερωμένοι στο Γενέσιο της Θεοτόκου επίσης με ξυλόγλυπτο τέμπλο.  Στον ενετικό κατάλογο του Καστροφύλακα το βρίσκουμε *Vasiglichi* με 406 κατοίκους. Ο οικισμός Καντήλα αναφέρεται *Candila et Camaria*, με 166 κατοίκους το 1583. Στην τουρκική απογραφή του 1834 αναφέρεται ότι είχε 5 τουρκικές και ισάριθμες χριστιανικές οικογένειες, ενώ το 1881 οι Χριστιανοί κάτοικοι ήταν 123 και οι Τούρκοι 45.

## Διοικητικά στοιχεία
Ως οικισμός αναφέρεται επίσημα το 1925 στο ΦΕΚ 27Α - 31/01/1925 να προσαρτάται στην τότε κοινότητα Βασιλικών Ανωγείων. Το 1928 με το ΦΕΚ 4Α - 16/01/1928 ορίστηκε έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με την Κανδήλα αποτελούν κοινότητα που υπάγεται στη δημοτική ενότητα Γόρτυνας του Δήμου Γόρτυνας και σύμφωνα την απογραφή του 2011 έχει πληθυσμό 188 κατοίκους.

Δείτε: ***[[Κοινότητα Βασιλικής]]***

## Σημειώσεις και παραπομπές


## Βιβλιογραφία
* 

Κατηγορία:Χωριά της περιφερειακής ενότητας Ηρακλείου
Κατηγορία:Δήμος Γόρτυνας
Βαθμός ελευθερίας συστήματος

Ο αριθμός n των συντεταγμένων που απαιτούνται για να καθοριστεί η «θέση» ενός συστήματος ενός ή περισσότερων σωμάτων σε κάποιο χώρο, λέγεται **αριθμός των βαθμών ελευθερίας** του συστήματος.

Οι γενικευμένες συντεταγμένες που χρησιμοποιούνται για να περιγράψουν την κατάσταση του συστήματος μπορούν να είναι αποστάσεις, γωνίες ή ακόμα ποσότητες που εξαρτώνται από τέτοια μεγέθη.

Οι βαθμοί ελευθερίας ενός συστήματος δεν είναι πάντοτε ίσοι με τους θεωρητικά δυνατούς, αλλά μειώνονται και μάλιστα σημαντικά καμιά φορά, όταν το σύστημα που εξετάζουμε κινείται κάτω από περιορισμούς.

Κατηγορία:Στατιστική μηχανική
Καθέλκυση

**Καθέλκυση** , [καθ.: καθέλκυσις], ονομάζεται κυρίως η διαδικασία εκείνη κατά την οποία ένα πλοίο ή σκάφος εγκαταλείπει το χώρο ναυπήγησης ή συντήρησής του , μόνιμη δεξαμενή ή ναυπηγείο, και με τη βοήθεια κεκλιμένων επιπέδων (launching cradle) ολισθαίνει στη θάλασσα. Καθέλκυση επίσης λέγεται και η διαδικασία της βύθισης της πλωτής δεξαμενής, όπου το ευρισκόμενο σ΄ αυτή πλοίο μπορεί πλέον να επιπλέει και να εξέλθει απ΄ αυτή. Το αντίθετο της διαδικασίας αυτής λέγεται ανέλκυση.

Η καθέλκυση μπορεί να γίνει είτε κατά τη πλευρά του σκάφους, όπου και ολισθαίνει κατά πλευρά, είτε από τη πρύμη όπου και είναι η ασφαλέστερη και περισσότερο διαδεδομένη. Για μικρά σκάφη η διαδικασία αυτή γίνεται από ειδική σχάρα πάνω στην οποία και φέρεται το σκάφος και η οποία ολισθαίνουσα αργά - αργά στη θάλασσα εξαναγκάζει το σκάφος να επιπλεύσει και ν΄ απαγκιστρωθεί απ΄ αυτή. Σε όλους τους τρόπους αυτούς το πλοίο ή το σκάφος συγκρατείται με αλυσίδες launching drags) κ.ά. μέσα, προκειμένου η ταχύτητα της διαδικασίας αυτής να είναι ελεγχόμενη. Όταν πρόκειται για καθέλκυση νεότευκτου πλοίου, ή αλλαγής κυριότητας αυτού, τότε της διαδικασίας αυτής προηγείται (συνηθέστερα) το σύγχρονο  ναυτικό έθιμο της βάπτισης του σκάφους.

Σημειώνεται ότι για τους τυχόν κινδύνους που μπορεί να εγκυμονούνται κατά το στάδιο της καθέλκυσης ενός πλοίου, και που αφορούν κυρίως θέματα ευστάθειας και έρματος, υφίσταται ειδική ομώνυμη ρήτρα (launching clause) στα ασφαλιστήρια της ναυπήγησης των πλοίων, την οποία και επιβάλουν πρωτίστως οι Νηογνώμονες.
*Ο αγγλικός όρος "*launching*", (launch = άκατος, λάντσα) αποδίδεται επίσης και για τις έννοιες: "εκτόξευση", "εξαπόλυση", "ρίψη" και "λανσάρισμα".

## Δείτε επίσης
*Καθαίρεση λέμβου
*Δεξαμενισμός

## Εξωτερικοί σύνδεσμοι
* 

Κατηγορία:Ναυπηγική
Κατηγορία:Πλοίο
Κατηγορία:Ευστάθεια πλοίου
Καθελκυση
Πλάτανος Ηρακλείου

Ο **Πλάτανος** είναι χωριό και έδρα ομώνυμης κοινότητας του Δήμου Γορτύνης στην Περιφερειακή Ενότητα Ηρακλείου της Κρήτης.  Ανήκε στην Επαρχία Καινούργιου στο νομό Ηρακλείου. Η απόστασή του από το Ηράκλειο είναι 51 χιλιόμετρα. Η θέση του είναι στα 95 μ. κοντά στη Μεσαρά. Το όνομα του  προέρχεται από αιωνόβιο δέντρο. Οι κάτοικοι ασχολούνται  με την γεωργία και παράγεται ελαιόλαδο. Στον οικισμό βρίσκεται ο ναός του Αγίου Γεωργίου. Στο χωριό υπάρχει Δημοτικό Σχολείο.

## Ιστορικά στοιχεία
Στη βενετική απογραφή και την τουρκική του 1671 δεν αναφέρεται. Το 1834 είχε 15 χριστιανικές οικογένειες και το 1881 162 χριστιανούς και 13 Μουσουλμάνους. Το 1878 συγκεντρώθηκαν περισσότεροι από 4.000 αδερφοχτοί για να διαμαρτυρηθούν επειδή δεν πήγαιναν προμήθειες για βοήθεια  που  έστελναν από την Ελλάδα και επειδή υπέστησαν καταπίεση από τους καπετάνιους για να εισπράττουν το φόρο της δεκάτης και το μισό της σοδειάς από τις εγκαταλελειμμένες τουρκικές περιουσίες. Μάλιστα, κατά τις συζητήσεις με τους καπεταναίους έφθασαν στο σημείο να σκοτώσουν το Γεώργιο Μαρή και το Γεώργιο Παπαχατζάκη. Στα δυτικά, σε απόσταση 500 μ. στη θέση Μοναστηριακές Αχλάδες και Γουδιές βρισκόταν Πρωτομινωικός συνοικισμός. Ο Ξανθουδίδης ανακάλυψε το 1915 δύο θολωτούς τάφους, μέσα στους οποίους βρέθηκαν πρωτομινωικές σφραγίδες, λίθινα αγγεία κλπ.

## Διοικητικά στοιχεία
Ως οικισμός αναφέρεται επίσημα το 1925 στο ΦΕΚ 27Α - 31/01/1925 να προσαρτάται στην τότε κοινότητα Βασιλικών Ανωγείων. Το 1928 με το ΦΕΚ 4Α - 16/01/1928 ορίστηκε έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με την Κανδήλα αποτελούν κοινότητα που υπάγεται στη δημοτική ενότητα Γόρτυνας του Δήμου Γόρτυνας και σύμφωνα την απογραφή του 2011 έχει πληθυσμό 188 κατοίκους.

Δείτε: ***[[Κοινότητα Πλατάνου Γόρτυνας|Κοινότητα Πλατάνου]]***

## Σημειώσεις και παραπομπές


## Βιβλιογραφία
* 

Πλατανος
Κατηγορία:Δήμος Γόρτυνας
Σταφυλόκοκκος

Ο **σταφυλόκοκκος** (επιστ. ονομ.: ***Staphylococcus***) είναι γένος βακτηρίων που είναι θετικoί κατά Γκραμ κόκκοι.
## Εμφάνιση
Κάτω από το μικροσκόπιο το βακτήριο του σταφυλόκοκκου φαίνεται σε ομάδες που μοιάζουν με τσαμπί σταφυλιού που σχηματίζονται όταν οι κόκκοι διαιρούνται τυχαία και εκεί οφείλει την ονομασία του.
## Ταξινόμηση
Το γένος του σταφυλόκοκκου περιλαμβάνει 45 διαφορετικά είδη βακτηρίων. Σημαντικά παθογόνα για τον άνθρωπο είναι τα: 
*Χρυσίζων σταφυλόκοκκος (*Staphylococcus aureus*)
*Σταφυλόκοκκος ο επιδερμικός
*Σταφυλόκοκκος ο σαπροφυτικός (*Staphylococcus saprophyticus*)
**[[Staphylococcus lugdunensis]]*

## Ιστορία
Ο σταφυλόκοκκος αναγνωρίσθηκε για πρώτη φορά το 1878 από τον Παστέρ.

## Λοιμώξεις από σταφυλόκοκκο
μικρογραφία|Μικροσκοπική παρατήρηση του Staphylococcus aureus  (ATCC 25923).
Σταφυλόκοκκος είναι ένα θετικό κατά Γκραμ βακτήριο που ζει στο ανθρώπινο σώμα σαν τμήμα της φυσικής μικροβιακής χλωρίδας του δέρματος, στη μύτη, και στην περιοχή γύρω από τα γεννητικά όργανα και στα δύο φύλα.

Η λοίμωξη με σταφυλόκοκκο αφορά αρκετά συχνά δερματικές βλάβες. Ωστόσο αν καταφέρει το βακτήριο να εισέλθει στην κυκλοφορία του αίματος, μπορεί να προκαλέσει λοιμώξεις σε διάφορα σημεία, όπως ενδοκαρδίτιδα, οστεομυελίτιδα, μηνιγγίτιδα ή πνευμονία. Μπορεί επίσης να επιμολύνει ενδοφλέβιους καθετήρες.

Τροφική δηλητηρίαση μπορεί να προκύψει από κατανάλωση της εντεροτοξίνης του σταφυλοκόκκου, η οποία είναι ανθεκτική στο μαγείρεμα.

Τέλος, μικροβιαιμία από σταφυλόκοκκο μπορεί να προκαλέσει το σύνδρομο τοξικής καταπληξίας.

## Θεραπεία

Η θεραπεία του σταφυλόκοκκου γίνεται με χειρουργικό καθαρισμό αντιβιοτική αγωγή- μια σταφυλοκοκκική πενικιλίνη ή βανκομυκίνη με την προσθήκη ενός αναστολέα πρωτεϊνικής σύνθεσης για αναστολή παραγωγής σταφυλοκοκκικών τοξινών.

## Παραπομπές


## Βιβλιογραφία
*

*
Κατηγορία:Μικροβιολογία
Κατηγορία:Βακτηριακές νόσοι
Κέβιν Κάρτερ

thumb|250 px|right|Η φωτογραφία που απέσπασε το Βραβείο Πούλιτζερ και ξεσήκωσε διαμαρτυρίες.
Ο **Κέβιν Κάρτερ** (*Kevin Carter*, Γιοχάνεσμπουργκ, 13 Σεπτεμβρίου 1960 - Γιοχάνεσμπουργκ, 27 Ιουλίου 1994) ήταν Νοτιοαφρικανός φωτορεπόρτερ, βραβευμένος με το *[[Βραβείο Πούλιτζερ]] για Αξιόλογη Φωτογραφία*. Ξεκινώντας την καριέρα του ως φωτορεπόρτερ αθλητικών γεγονότων για την τοπική εφημερίδα *Sunday Express*, αργότερα ως μέλος μιας τετραμελούς ομάδας λευκών φωτορεπόρτερ γνωστής ως *The [[Bang Bang Club]]* κάλυψε στη δεκαετία του '80 τον ξεσηκωμό για την άρση του απαρτχάιντ στη Νότια Αφρική. Τα γεγονότα που αποτύπωσε με τον φακό του προβλήθηκαν στο χρόνο, ενίοτε ως εξώφυλλα, γεγονός που του προσέδωσε κύρος και δημοσιότητα. Ήταν εκείνος που αποτύπωσε φωτογραφικά τη «μέθοδο εκτέλεσης με το κολλιέ».

Σε συνεργασία με το *Reuters* και τη *Sigma Photo NY* η δράση του επεκτάθηκε σε όλες τις διενέξεις της Νότιας Αφρικής και η δημοσιότητα που αποκόμισε του απέφερε αρκετές βραβεύσεις.

## Νότιο Σουδάν

Την άνοιξη του 1993 ο Κάρτερ ταξίδεψε στο Νότιο Σουδάν μαζί με τον Ζοάο Σίλβα, ακολουθώντας τα ίχνη της τοπικής εξέγερσης. Απαθανάτισε με τον φακό του τη φτώχεια και την εξαθλίωση του γηγενούς πληθυσμού. Στο χωριό Αγιόντ ο Κάρτερ συνάντησε ένα μικρό κορίτσι εξαντλημένο από την πείνα λίγο πριν φτάσει στον σταθμό τροφοδοσίας του ΟΗΕ. Ακολουθώντας τις γενικές οδηγίες της μη επαφής με τα θύματα ο Κάρτερ φωτογράφισε το μικρό κορίτσι, προσθέτοντας στο θέμα και το όρνεο που περίμενε το θάνατό του. Οι *New York Times* αγόρασαν και δημοσίευσαν αμέσως τη φωτογραφία, η οποία προκάλεσε σημαντικές διαμαρτυρίες και ξεσήκωσε κατηγορίες εναντίον του φωτογράφου. Η δημοσίευση της φωτογραφίας ωστόσο, έφερε ως αποτέλεσμα την αύξηση της βοήθειας στα πληγέντα χωριά του Σουδάν.

Ένα χρόνο μετά, τον Μάιο του 1994 ο Κέβιν Κάρτερ παρέλαβε το *Βραβείο Πούλιτζερ για Αξιόλογη Φωτογραφία* (Pulitzer Prize for Feature Photography) στη Βιβλιοθήκη του πανεπιστημίου της Κολούμπια.

## Αυτοκτονία
Τον Ιούλιο του 1994 ο Κάρτερ αυτοκτόνησε με μονοξείδιο του άνθρακα σε ηλικία 33 ετών από βαθιά κατάθλιψη εξαιτίας του γεγονότος και των κατηγοριών που ακολούθησαν. 

Τμήμα του σημειώματος αυτοκτονίας που άφησε:

*Έχω κατάθλιψη... χωρίς τηλέφωνο.. λεφτά για νοίκι..λεφτά για υποστήριξη παιδιών..λεφτά για χρέη.. λεφτά!!!... Με στοιχειώνουν οι ζωντανές αναμνήσεις θανάτων και πτωμάτων και θυμού και πόνου .. αναμνήσεις παιδιών που λιμοκτονούν ή είναι τραυματισμένα, τρελών πολεμάρχων, δολοφόνων εκτελεστών.. Πάω να συναντήσω τον Ken (πρόσφατα εκλιπών συνάδελφός του, Ken Oosterbroek) αν είμαι τόσο τυχερός*.

## Παραπομπές σημειώσεις


## Διαδικτυακοί τόποι
* *TIME Domestic* (September 12, 1994), Volume 144, No. 11, "The Life and Death of Kevin Carter"  by Scott MacLeod, Johannesburg. Retrieved February 19, 2006. 
* "The Death of Kevin Carter: Casualty of the Bang Bang Club". HBO documentary. August 17, 2006,
* https://web.archive.org/web/20080311123733/http://www.thisisyesterday.com/ints/KCarter.html
* "The boy who became a postcard" (Ehagakini Sareta Shōnen). Akio Fujiwara 2005. ISBN 4-08-781338-X

Κατηγορία:Νοτιοαφρικανοί φωτογράφοι
Φόλκσπαρκσταντιον

Το **Φόλκσπαρκσταντιον** (γερμανικά: *Volksparkstadion*) είναι γήπεδο ποδοσφαίρου που βρίσκεται στην πόλη του Αμβούργου στη Γερμανία. Είναι η έδρα της τοπικής ομάδας Αμβούργο ΣΦ. Έχει χωρητικότητα 61.000 περίπου θεατών και κατά την διάρκεια του παγκοσμίου κυπέλλου του 2006 φιλοξένησε 5 αγώνες.

Το γήπεδο κατά καιρούς υπέστη διάφορες μετονομασίες, αναλόγως του ονοματοδότη χορηγού, με τελευταία ονομασία το *Imtech Αrena* ως το 2015, οπότε μια εταιρεία αγόρασε το δικαίωμα ονομασίας του γηπέδου, μόνο για να επαναφέρει το αρχικό όνομά του.

## Εικόνες

 RK 1009 9831 Volksparkstadion.jpg|Εξωτερική όψη του σταδίου
 Volksparkstadion 20151117 111714.jpg|Άποψη του σταδίου


## Παραπομπές


## Εξωτερικοί σύνδεσμοι
* Εικόνες και πληροφορίες του γηπέδου στον επίσημο ιστοχώρο του συλλόγου hsv.de (αγγλικά)

Κατηγορία:Στάδια Παγκοσμίου Κυπέλλου Ποδοσφαίρου 2006
Κατηγορία:Στάδια ποδοσφαίρου στη Γερμανία
Κατηγορία:Αμβούργο
Κατηγορία:Αμβούργο ΣΦ
Κατηγορία:Στάδια Παγκοσμίου Κυπέλλου Ποδοσφαίρου 1974
Κατηγορία:Στάδια Ευρωπαϊκού Πρωταθλήματος Ποδοσφαίρου 2024
Χαρασό Ηρακλείου

Το **Χαρασό** (επίσημο: *Χαρασόν*) είναι χωριό και έδρα ομώνυμης κοινότητας του Δήμου Χερσονήσου στην Περιφερειακή Ενότητα Ηρακλείου της Κρήτης. Ανήκε στην Επαρχία Πεδιάδος. Η θέση του είναι σε λόφο με θέα προς τη γύρω περιοχή, στα νότια άκρα κοιλάδας. Η απόστασή του από το Ηράκλειο είναι 27,3 χιλιόμετρα.  Οι κάτοικοι ασχολούνται με την αμπελοκαλλιέργεια, την ελαιοκομία και την κτηνοτροφία.

## Ιστορικά στοιχεία
### Ονομασία
Η ονομασία σύμφωνα με τον Ξανθουδίδη προέρχεται από το σλαβικό χαρασό, λέξη που σημαίνει καλός, ευχάριστος (αναφορά στους Σλάβους μισθοφόρους του Νικηφόρου Φωκά).  Επίσης, άλλοι (Στυλιανός Αλεξίου) αναφέρουν ότι πιθανότατα να πρόκειται για προελληνικό τοπωνύμιο  και ότι η σωστή γραφή είναι Χαρασός.  Εξάλλου, με βάση τις ενετικές απογραφές, το όνομα θα μπορούσε να είναι ανδρωνυμικό, από τον οφειλέτη *Zorzi Caraso* ή επειδή έτσι ονομαζόταν ο πρώτος οικιστής.
### Απογραφές
Ο οικισμός αναφέρεται στην επαρχία Πεδιάδας από τον Καστροφύλακα με την ονομασία *Carasso* (με δύο *σ*)  και με 60 κατοίκους το 1583 και από τον Μπασιλικάτα το 1630. Με το όνομα *Vorù* βρίσκουμε στην ίδια απογραφή (Κ 95) του 1583 το Βορίτσι, με 42 κατοίκους. Το 1671  βρίσκουμε το Χαρασό στην οθωμανική απογραφή με 37 χαράτσα και το Βορού με 18 χαράτσα. Το Βορίτσι δεν αναφέρεται με το όνομα αυτό σε καμία απογραφή.

Το χωριό αυτό έγινε γνωστό από τον Βορειανό Μοιράρη, Γεώργιο Κωνσταντουλάκη, ο οποίος απέκτησε φήμη στην Κεντρική και στην Ανατολική Κρήτη ως θεραπευτής. Έζησε μέχρι τις πρώτες δεκαετίες του 20ού αιώνα.

## Διοικητικά στοιχεία
Αναφέρεται επίσημα το 1925 στο ΦΕΚ 27Α - 31/01/1925, γραμμένο ως ***Χαρασσό***, να προσαρτάται στην τότε κοινότητα Καλού Χωρίου και το 1930 στο ΦΕΚ 43Α - 08/02/1930 αποσπάται από την κοινότητα Καλού Χωρίου και να ορίζεται έδρα της ομώνυμης νεοϊδρυθείσας κοινότητας.

Δείτε ***[[Κοινότητα Χαράσου]]***

## Εξωτερικοί σύνδεσμοι
* Το χωριό στο Interkriti.org

## Παραπομπές


Χαρασο
Χαρασο
Κατηγορία:Δήμος Χερσονήσου
Κωνσταντίνος Καραπάνος

Ο **Κωνσταντίνος Καραπάνος** (4 Μαρτίου 1840 - 22 Μαρτίου 1914) ήταν Έλληνας πολιτικός, τραπεζίτης, γαιοκτήμονας και αρχαιολόγος του 19ου αιώνα. 
## Βιογραφία

Ο Καραπάνος γεννήθηκε στις 4 Μαρτίου 1840 στην Άρτα, η οποία τότε αποτελούσε έδαφος της Οθωμανικής Αυτοκρατορίας, αλλά έλκυε την καταγωγή του από την Ακαρνανία και συγκεκριμένα από τη Ζάβιτσα του Ξηρόμερου. Πατέρας του ήταν ο Γεράσιμος Καραπάνος (επιστάτης των κτημάτων του Οθωμανού Μουσταφά Ναϊλί πασά) και παππούς του ο πολιτικός και συνονόματος Κωνσταντίνος Καραπάνος. Ο Καραπάνος ήταν μεγάλος τσιφλικάς της περιοχής της Άρτας, αγοράζοντας από τους Τούρκους χωριά της Άρτας και των Τζουμέρκων.. Επέβαλε μεγάλους φόρους σε όλους του αγρότες που ζούσαν εκεί και προσπάθησε να εδραιώσει την κυριαρχία του χρησιμοποιώντας την πολιτική και εξαγοράζοντας πρακτικά την εκλογή του σε βουλευτικά αξιώματα. Είναι γνωστή η φράση «Ο Τούρκος έφυγε, ο Καραπάνος έμεινε» που οι κάτοικοι της περιοχής της Άρτας χρησιμοποιούσαν για τον δυνάστη.  

Τις εγκύκλιες σπουδές του τις έκανε στα Ιωάννινα και στην Κέρκυρα και στη συνέχεια σπούδασε νομικά στο πανεπιστήμιο της Αθήνας και οικονομολογία στο Παρίσι. Στη γαλλική πρωτεύουσα διορίστηκε το 1861 υπάλληλος της οθωμανικής πρεσβείας, καθότι υπήκοος της Οθωμανικής Αυτοκρατορίας και αργότερα χρημάτισε γραμματέας της *Γενικής Εταιρείας του Οθωμανικού Κράτους*. Το 1864 μετέβη στην Κωνσταντινούπολη, όπου άσκησε το επάγγελμα του τραπεζίτη. 

Στη συνέχεια ασχολήθηκε με την αρχαιολογία. Με άδεια της τουρκικής κυβέρνησης και δικά του έξοδα, διεξήγαγε ως αρχαιολόγος ανασκαφές στην περιοχή της αρχαίας Δωδώνης το διάστημα 1875-1877 όπου ανακάλυψε τα ερείπια της αρχαίας πόλης και το μαντείο της. Την πλούσια αρχαιολογική του συλλογή τη δώρισε στο Εθνικό Αρχαιολογικό Μουσείο.

Το 1882, ένα χρόνο μετά την προσάρτηση της Άρτας στο ελληνικό κράτος, εξελέγη για πρώτη φορά βουλευτής Άρτης, υποψήφιος με το κόμμα του Κουμουνδούρου και ανέλαβε υπουργός σε διάφορες κυβερνήσεις. Εκλέχτηκε πολλές φορές βουλευτής στην επαρχία Άρτας, συγκεκριμένα 11 συνεχόμενες φορές, από το 1882 έως το 1910. Αποχωρώντας από το κόμμα του Κουμουνδούρου προσχώρησε σε αυτό του Τρικούπη, αλλά διαφωνώντας με την πολιτική του, προσχώρησε στη συνέχεια σε αυτό του Δηλιγιάννη. Το 1887 δημιούργησε δικό του κόμμα, το *Προοδευτικόν* όπως ονομάστηκε, το οποίο μετά λίγους μήνες διαλύθηκε. Υπήρξε υπουργός Οικονομικών το 1890, υπουργός Ναυτικών το 1902 και 1903 και Δικαιοσύνης το διάστημα 1904-1905.

Απεβίωσε στις 22 Μαρτίου 1914 στην Αθήνα. Ήταν παντρεμένος με τη Μαρία Ζωγράφου και γιοι του ήταν οι Πύρρος και Αλέξανδρος, ο οποίος υπήρξε πολιτικός και διπλωμάτης.

## Παραπομπές


## Πηγές
* Νικόλαου Πατσέλη, *Οι πολιτικοί άνδρες της Ηπείρου*, Έκδοση Ηπειρωτική Εστία, Ιωάννινα 1959
* Σύγχρονος Εγκυκλοπαίδεια Ελευθερουδάκη, τόμος 13ος (1928)

Κατηγορία:Βουλευτές Άρτας
Κατηγορία:Έλληνες αρχαιολόγοι
Κατηγορία:Έλληνες υπουργοί Δικαιοσύνης
Κατηγορία:Έλληνες υπουργοί Ναυτικών
Κατηγορία:Έλληνες υπουργοί Οικονομικών
Κωνσταντινος
Σιδηροπενία

Η ανεπάρκεια σιδήρου ή **σιδηροπενία** είναι η πιο κοινή μορφή διατροφικού ελλείμματος. Στο ανθρώπινο σώμα, ο σίδηρος βρίσκεται σε όλα τα κύτταρα εκτελώντας διάφορες ζωτικές λειτουργίες- μεταφέρει οξυγόνο στους ιστούς από τους πνεύμονες με τη μορφή αιμοσφαιρίνης, χρησιμεύει σαν μεταφορικό μέσο για τα ηλεκτρόνια μέσα στα κύτταρα με τη μορφή κυτοχρωμάτων και σαν αναπόσπαστο κομμάτι ενζυμικών αντιδράσεων σε διάφορους ιστούς. Η ανεπάρκεια σιδήρου μπορεί να εμποδίσει αυτές τις ζωτικές λειτουργίες και να οδηγήσει σε εκδήλωση νόσων και θνησιμότητα.

Η άμεση συνέπεια της σιδηροπενίας είναι η σιδηροπενική αναιμία. Οι ομάδες πληθυσμού που είναι πιο επιρρεπείς στη νόσο είναι τα παιδιά και οι γυναίκες πριν την εμμηνόπαυση.

Ο συνολικός σίδηρος στο σώμα είναι περίπου 3.8 γραμμάρια στους άνδρες και 2.3 γραμμάρια στις γυναίκες. Υπάρχουν διάφοροι μηχανισμοί που ελέγχουν τον μεταβολισμό του σιδήρου και προφυλάσσουν από την σιδηροπενία. Ο κύριος ρυθμιστικός μηχανισμός βρίσκεται στον γαστρεντερικό σωλήνα. Όταν η απώλεια του σιδήρου δεν αντισταθμίζεται επαρκώς από τον σίδηρο που λαμβάνουμε τότε μετά από λίγο καιρό, που εξαρτάται από τα αποθέματα σιδήρου του οργανισμού, έχουμε την ανάπτυξη της ανεπάρκειας.

## Αίτια
* χρόνια αιμορραγία (η αιμοσφαιρίνη περιέχει σίδηρο)
* υπερβολική έμμηνος ρύση
* μη εμμηνορροϊκή αιμορραγία
* αιμορραγία από τον γαστρεντερικό σωλήνα (έλκη, αιμορροΐδες)
* πολύ σπάνια αιμορραγία του λάρυγγα ή της αναπνευστικής οδού
* ανεπαρκής λήψη σιδήρου (δίαιτες χαμηλές σε σίδηρο)
* ουσίες (σε δίαιτες ή φάρμακα) που εμποδίζουν την απορρόφηση του σιδήρου
* σύνδρομα ανεπαρκούς απορρόφησης του γαστρεντερικού σωλήνα

Παρ' όλο που έχουν μελετηθεί γενετικές ανωμαλίες οι οποίες προκαλούν σιδηροπενία σε τρωκτικά, δεν υπάρχουν γνωστές γενετικές διαταραχές του ανθρώπινου μεταβολισμού του σιδήρου οι οποίες να οδηγούν σε σιδηροπενία.

## Συμπτώματα
Τα συμπτώματα της σιδηροπενίας μπορεί να εμφανιστούν πριν εξελιχθεί σε σιδηροπενική αναιμία.

Τα συμπτώματά της δεν είναι παθογνωμονικά για την σιδηροπενία (δεν εμφανίζονται δηλαδή αποκλειστικά σε αυτή). Ο σίδηρος είναι απαραίτητος για την ομαλή λειτουργία πολλών ενζύμων, οπότε μπορεί να προκύψει μια μεγάλη γκάμα συμπτωμάτων, είτε σαν δευτερεύουσες επιπτώσεις της αναιμίας είτε σαν κύρια συμπτώματα της ανεπάρκειας. Τα συμπτώματα της σιδηροπενίας περιλαμβάνουν:

* Κόπωση
* Ωχρότητα
* Οξυθυμία
* Αδυναμία
* Αλλοτριοφαγία
* Εύθραυστα/αδύναμα νύχια

## Συνέπειες
Η συνεχόμενη σιδηροπενία μπορεί να οδηγήσει σε αναιμία και επιδείνωση του αισθήματος κοπώσεως. Επίσης μπορεί να εμφανιστεί θρομβοκύτωση ή και αυξημένος αριθμός αιμοπεταλίων. Η έλλειψη σιδήρου είναι η αιτία που μερικοί άνθρωποι δεν μπορούν να δωρίσουν αίμα.

## Θεραπεία
Πριν εφαρμοστεί οποιαδήποτε θεραπεία πρέπει να υπάρχει ασφαλής διάγνωση της αιτίας που προκαλεί την σιδηροπενία. Όταν η σιδηροπενία διαγνωστεί τότε μπορεί να αντιμετωπιστεί με χορήγηση σκευασμάτων σιδήρου π.χ. δισθενή άλατα σιδήρου όπως ο θειικός σίδηρος.

Κατηγορία:Διατροφικές παθήσεις
Ανεμαρίε Ρένγκερ

Η **Ανεμαρίε Ρένγκερ** (*Annemarie Renger*, 7 Οκτωβρίου 1919 - 3 Μαρτίου 2008) ήταν Γερμανίδα πολιτικός και η πρώτη γυναίκα που έγινε πρόεδρος του Κοινοβουλίου (*Bundestag*) της χώρας της το 1972.

## Βιογραφία

Γεννήθηκε στις 7 Οκτωβρίου του 1919 ως Ανεμαρίε Βίλτουνγκ και έγινε μέλος του Σοσιαλδημοκρατικού Κόμματος της Γερμανίας (SPD) το 1945. Υπηρέτησε επίσης ως γραμματέας του ηγέτη του εν λόγω κόμματος Κουρτ Σουμάχερ, μέχρι το θάνατο του τελευταίου, το 1952. Από το 1953 ως το 1990 οπότε αποσύρθηκε, ήταν βουλευτής. Έπειτα από τη διεξαγωγή των γερμανικών ομοσπονδιακών εκλογών του 1972 το SPD εξέλεξε τον Πρόεδρο του Κοινοβουλίου. Στη θέση αυτή εξελέγη η Ρένγκερ, στις 13 Δεκεμβρίου του 1972.

Η προγραμματισμένη της εκλογή ως ομοσπονδιακής Προέδρου (*Bundespräsident*) το 1979, δεν έγινε λόγω του γεγονότος ότι οι βουλευτές από το Ελεύθερο Δημοκρατικό Κόμμα (FDP) απέσχον από την ψηφοφορία. Ομοσπονδιακός Πρόεδρος εξελέγη τελικά ο Καρλ Κάρστενς.

Η Ρένγκερ πέθανεστις 3 Μαρτίου του 2008.

## Παραπομπές


Κατηγορία:Γερμανοί πολιτικοί
Επαρχία του Μπενεβέντο

Η **επαρχία του Μπενεβέντο** () είναι επαρχία στην περιφέρεια της Καμπανίας στην Ιταλία. Η έκτασή της είναι 2.071 τ.χλμ. και ο πληθυσμός της φτάνει τους 289.057 κατοίκους (2008). Έδρα της επαρχίας είναι η πόλη του Μπενεβέντο (*Benevento*). Συνολικά, η επαρχία αριθμεί 78 δήμους. 

Συνορεύει βόρεια με την περιφέρεια του Μολίζε (επαρχία του Καμπομπάσσο), ανατολικά με την Απουλία (επαρχία της Φότζια), νότια με τις επαρχίες της Νάπολης και του Αβελλίνο και δυτικά με την επαρχία της Καζέρτας. 

Πρόσφατα προτάθηκε να γίνει δημοψήφισμα στην επαρχία ώστε να αποσχισθεί από την Καμπανία και να ενσωματωθεί στην περιφέρεια του Μολίζε.

## Οικονομικά στοιχεία
* ΑΕΠ (κατά κεφαλήν): 15.882 €
* ΑΕΠ συν.: 4.577,9 εκατ. €
* Ανεργία: 10,8%
* Εργατικό δυναμικό: 93.025
* Διανομή εργατικού δυναμικού:
** Γεωργία: 11,53% Βιομηχανία: 21,50% Υπηρεσίες: 66,97%

## Παραπομπές


## Εξωτερικοί σύνδεσμοι
* 
* Οργανισμός Τουρισμού (στα ιταλικά) 


Μπενεβεντο
Επαρχία της Καζέρτας

Η **επαρχία της Καζέρτας** (ιταλ. *Provincia di Caserta*) είναι επαρχία στην περιφέρεια της Καμπανίας στην Ιταλία. Η έκτασή της είναι 2.639 τετρ. χιλιόμ. και ο πληθυσμός της φτάνει τους 901.420 (2008) κατοίκους. Έδρα της επαρχίας είναι η πόλη της Καζέρτας (*Caserta*). Συνολικά, η επαρχία αριθμεί 104 δήμους. 

Συνορεύει βορειοδυτικά με την περιφέρεια του Λάτσιο (επαρχία της Λατίνα και επαρχία του Φροζινόνε), βόρεια με την περιφέρεια του Μολίζε (επαρχία της Ισέρνια και επαρχία του Καμπομπάσο), ανατολικά με την επαρχία του Μπενεβέντο, νότια με αυτήν της Νάπολης ενώ νοτιοδυτικά βρέχεται από την Τυρρηνική θάλασσα. 

Η επαρχία της Καζέρτας αναφέρεται στη σειρά *[[Οι Σοπράνος]]* ως ο τόπος καταγωγής της Δρ. Τζένιφερ Μέλφι, της Ιταλοαμερικανίδας ψυχιάτρου του Τόνι Σοπράνο. 

## Ιστορία
Η περιοχή της επαρχίας της Καζέρτας αποτελούσε τμήμα του Βασιλείου της Νεάπολης και του Βασιλείου των δυο Σικελιών.

Το 1863 διασπάστηκε από την επαρχία μέρος της κοιλάδας του Βολτούρνο, το οποίο ενσωματώθηκε στην περιφέρεια του Μολίζε (που συνέπιπτε τότε με την επαρχία του Καμπομπάσο), την σημερινή επαρχία της Ισέρνια. Ένα άλλο τμήμα, της *Βάλλε Καουντίνα*, χωρίστηκε στην τότε νεοϊδρυθείσα επαρχία του Μπενεβέντο και την επαρχία του Αβελλίνο.

Το 1927 ο Μπενίτο Μουσολίνι, εξαιτίας κάποιας διαμάχης με κατοίκους της Καζέρτας, αποφάσισε τη διάλυση της επαρχίας. Ένα μέρος της ενσωματώθηκε στην επαρχία της Ρώμης, ένα άλλο στην τότε ιδρυθείσα επαρχία του Φροζινόνε, η κοιλάδα του Βολτούρνο μοιράστηκε στις επαρχίες του Μπενεβέντο και του Καμπομπάσο και το υπόλοιπο, συμπεριλαμβανομένης της πόλης της Καζέρτας, ενσωματώθηκε στην επαρχία της Νάπολης. Το 1934 το τμήμα που ανήκε στην επαρχία της Ρώμης πέρασε στην επαρχία της Λιττόρια (επαρχία της Λατίνα από το 1946).
left|280px
Το 1945 ιδρύθηκε η σημερινή επαρχία της Καζέρτας, πολύ μικρότερη ωστόσο σε σχέση με το παρελθόν, ανακτώντας το τμήμα που είχε περιέλθει στην επαρχία της Νάπολης, εκτός από ένα μικρό κομμάτι, τους δήμους της κοιλάδας του Βολτούρνο που ανήκαν στις επαρχίες του Μπενεβέντο και του Καμπομπάσο. Ένα τμήμα παρέμεινε στην επαρχία του Φροζινόνε και την επαρχία της Λατίνα και άρα στο Λάτιο, παρ' ότι έχει στενούς πολιτισμικούς και ιστορικούς δεσμούς με την Καμπανία.  

## Κύριοι Δήμοι

## Παραπομπές


## Εξωτερικοί σύνδεσμοι

* Επίσημο Blog της επαρχίας της Καζέρτας 

Καζερτα
Επαρχία του Φροζινόνε

Η **επαρχία του Φροζινόνε** () είναι επαρχία στην περιφέρεια του Λάτιου στην Ιταλία. Η έκτασή της είναι 3.244 τ.χλμ. και ο πληθυσμός της φτάνει τους 496.419 κατοίκους (2008). Έδρα της επαρχίας είναι η πόλη Φροζινόνε (*Frosinone*). Συνολικά, η επαρχία αριθμεί 91 δήμους. 

Συνορεύει βόρεια με την περιφέρεια του Αμπρούτσο (επαρχία της Άκουιλα), ανατολικά με την περιφέρεια του Μολίζε (επαρχία της Ισέρνια), νότια με τις επαρχία της Λατίνας και δυτικά με την επαρχία της Ρώμης.

## Δείτε επίσης
* Λατινική Κοιλάδα

## Παραπομπές


## Εξωτερικοί σύνδεσμοι
* 


Φροζινονε
Γιάννα Περσάκη

Η **Γιάννα Περσάκη** (5 Ιουνίου 1921 - 20 Ιανουαρίου 2008) ήταν Ελληνίδα ζωγράφος αφηρημένης τέχνης και σύντροφος του ποιητή Μίλτου Σαχτούρη. 
## Βιογραφία
Γεννήθηκε στις 5 Ιουνίου του 1921.  

Σε ηλικία 8 ετών παρακολουθεί τα πρώτα της μαθήματα ζωγραφικής από τη ζωγράφο Ελευθερία Σταθοπούλου και αργότερα από τους Φάνη Γαλανό και Δημήτρη Δαβή. Το 1945 συμμετέχει στην πρώτη της ομαδική έκθεση, όπου και την ξεχωρίζει ο ζωγράφος Κωνσταντίνος Παρθένης, με τον οποίον αναπτύσσουν μια σχέση αμοιβαίου θαυμασμού. Το 1946 φεύγει για το Παρίσι, και συνεχίζει εκεί τις σπουδές της δίπλα στον Φερνάν Λεζέ. 

Από τις πρώτες καλλιτέχνιδες της αφηρημένης τέχνης της Ελλάδας, θεωρείται επίσης πρωτοπόρος του τρίτου κύματος του μοντερνισμού (τα προηγούμενα ήταν ο κύκλος του Παρθένη και η γενιά του '30). 

Το 1949 παίρνει υποτροφία από τη Γαλλία για να φοιτήσει στην Ανωτάτη Σχολή Καλών Τεχνών νωπογραφία στο εργαστήρι του Ducos de la Haye. Παράλληλα παρακολούθησε μαθήματα ζωγραφικής, σχεδίου και κεραμικής και έκανε μαθήματα στα εργαστήρια των André Lhote και Jean Souverbie, καθώς και στην Ακαδημία Grande Chaumière.

Το 1955 επιστρέφει στην Ελλάδα για οικογενειακούς λόγους. Δύο χρόνια αργότερα και μέχρι το 1982 αναλαμβάνει τη διεύθυνση της Χ.Ε.Ν. όπου διδάσκει σχέδιο, ζωγραφική και κεραμική. 

Η Περσάκη απεβίωσε στις 20 Ιανουαρίου του 2008.

## Οικογένεια
Το 1943 παντρεύεται τον γλύπτη Κώστα Κουλεντιανό. Ο γάμος δεν θα κρατήσει παρά μονάχα τρία χρόνια.

Το 1982 γνώρισε τον ποιητή Μίλτο Σαχτούρη. Εννιά χρόνια αργότερα γίνονται ζευγάρι, αλλά δεν θα παντρευτούν ποτέ, ούτε καν θα συγκατοικήσουν. Το 1971 της αφιερώνει την ποιητική συλλογή του *Το σκεύος*. 

## Έργα
Δυο χαρακτηριστικά έργα της κοσμούν κτίρια της Αθήνας επί των οδών Μαυρομματαίων 5 και Αμερικής 11. Ένα από τα έργα της στη Συλλογή Καγκελάρη εκτέθηκε στην Δημοτική Πινακοθήκη Ψυχικού (2008-2009), στο πλαίσιο της έκθεσης "Σύγχρονη Ελληνική Ζωγραφική: Συλλογή Καγκελάρη".

## Παραπομπές


## Πηγές
*εναλλ.="Η Χαρά της Ελευθερίας", 1989 'Εργο της Γιάννας Περσάκη (1921-2008) Λάδι σε μουσαμά, 120Χ90 εκ. Αρ.Απ.: Π-99|μικρογραφία|'''"Η Χαρά της Ελευθερίας", 1989'''Σταύρος Διοσκουρίδης, «Γιάννα Περσάκη» μικρό αφιέρωμα στη στήλη ΜΙΑ ΖΩΗ της εβδομαδιαίας εφημερίδας LIFO, *7 Φεβρουαρίου 2008*.
*ΓΙΑΝΝΑ ΠΕΡΣΑΚΗ (1921-2008) - Σύντομο βιογραφικό και φωτογραφίες 2 έργων της Γιάννας Περσάκη που ανήκουν στη Συλλογή Καγκελάρη («Η Χαρά της Ελευθερίας» του 1989 και «Ο Παλιάτσος» του 1995). 
*http://www.enet.gr/online/online_print?id=13132512 

## Εξωτερικοί σύνδεσμοι

*Όλγα Σελλά, «Σώπασε ο «άνεμος» του Σαχτούρη» από τη στήλη ΑΡΧΕΙΟ ΠΟΛΙΤΙΣΜΟΥ, της εφημερίδας Καθημερινή, *30 Μαρτίου 2005*.

## Ενδεικτική βιβλιογραφία

* Π.Δ.Καγκελάρη, *Αναζητήσεις στη Σύγχρονη Ελληνική Ζωγραφική - Η Συλλογή Καγκελάρη*, τόμ.2, Αθήνα 1999. ISBN 960-85532-1-0

* Δημοτική Πινακοθήκη Ψυχικού - Κληροδότημα Μ. & Τ. Λέφα, *Σύγχρονη Ελληνική Ζωγραφική: Συλλογή Καγκελάρη* (κατάλογος της έκθεσης), Ψυχικό 2008

Κατηγορία:Έλληνες ζωγράφοι του 21ου αιώνα
Κατηγορία:Ελληνίδες ζωγράφοι
Επαρχία της Λ'Άκουιλα

Η **Επαρχία της Άκουιλα** (*Provincia dell'Aquila*) είναι η μεγαλύτερη, πιο ορεινή και η πιο αραιοκατοικημένη  επαρχία της Ιταλίας στην περιοχή του Αμπρούτσο της κεντρικής Ιταλίας. Καταλαμβάνει περίπου την μισή έκταση του Αμπρούτσο και καταλαμβάνει το δυτικό μέρος της περιοχής. Συνορεύει με τις επαρχίες του Τέραμο στα βόρεια, της Πεσκάρα και του Κιέτι στα ανατολικά, της Ισέρνια (στην περιοχή Μολίζε) στα νότια και του Φροζινόνε, της Ρώμης και του Ριέτι (στην περιοχή Λάτιο) στα δυτικά. Η πρωτεύουσα της είναι η Λ' Άκουιλα. Η Επαρχία της Λ'Άκουιλα περιλαμβάνει τα υψηλότερα βουνά των Απέννινων (Γκραν Ζάσο, Μαιέλλα και Βελίνο-Σιρέντε), την υψηλότερη κορυφή τους, το Κόρνο Γκράντε, το υψίπεδο του Κάμπο Ιμπερατόρε, και τον νοτιότερο παγετώνα της Ευρώπης, τον Καλντερόνε. Οι μεγαλύτεροι ποταμοί της επαρχίας είναι ο Ατέρνο-Πεσκάρα, ο Σάνγκρο, ο Λίρι, ο Σάλτο, και ο Τουράνο. Οι κυριότερες λίμνες της είναι η Σκάννο (*Lago Scanno*) και η Μπαρέα (*Lago Barrea*). Κάποτε περιελάμβανε την μεγαλύτερη λίμνη της Ιταλικής χερσονήσου, τη Λίμνη Φουτσίνο, που αποξηρθηκε σε ένα από τα μεγαλύτερα τεχνικά έργα του 19ου αιώνα.  Η λεκάνη της λίμνης είναι σήμερα μια ανθούσα αγροτική λίμνη και σημαντική τεχνολογική περιφέρεια.

## Οικονομία και Πληθυσμός
Η επαρχία είναι γνωστή για τα πολλά κάστρα της, τα φρούρια και παλιές μεσαιωνικές λοφώδεις πόλεις. Οι δυο μεγάλες πόλεις της επαρχίας, Λ'Άκουιλα και Αβεττσάνο, βίωσαν ραγδαία οικονομική επέκτση στις τελευταίες δυο δεκαετίες με την ανάπτυξη της βιομηχανίας μεταφορών, των τηλεπικοινωνιών, και της βιομηχανίας υπολογιστών. Κατά το μεγαλύτερο μέρος του 20ού αιώνα, οι εξοχικές περιοχές της επαρχίας βίωσαν σοβαρές μειώσεις πληθυσμού με την σχεδόν κατάρρευση της ποιμαντικής αγροτικής οικονομίας.  Σε πρόσφατα έτη με τη δημιουργία του Εθνικό Πάρκο Γκραν Σάσσο ε Μόντι ντέλλα Λάγκα, του Εθνικού Πάρκου Majella και του Περιφερειακού Πάρκου Sirente-Velino, ο τουρισμός έχει ενισχύσει την οικονομία της αγροτικής Λ'Άκουιλα και άρχισε να αναστρέφει την μείωση πληθυσμού της.

Έχει έκταση 5.034 τ.χλμ., και συνολικό πληθυσμό 297.592 (2001).
### Σεισμοί

Οι σεισμοί σημαδεύουν την επαρχία, ειδικά την πρωτεύουσα Λ'Άκουιλα, η οποία χτυπήθηκε από σεισμούς τον 14ο, 15ο, και 16ο αιώνα και πιο πρόσφατα στις 6 Απριλίου 2009 προκαλώντας εκτεταμένες ζημιές στην ποόλη και σε περιοχές της επαρχίας λίγο έξω από την Λ'Άκουιλα, ειδικά κατά μήκος του αυτοκινητόδρομου SS 17. Στις 01:32 GMT (03:32 CEST) στις 6 Απριλίου ένας σεισμό μεγέθους 6.3 MW χτύπησε την κεντρική Ιταλία με επίκεντρο κοντά στην Λ'Άκουιλα ().

## Πόλεις και Κωμοπόλεις

Υπάρχουν 108&nbsp; δήμοι (*comunes*) σε όλη https://web.archive.org/web/20070807094512/http://www.upinet.it/indicatore.asp?id_statistiche=6

Οι μεγαλύτερες είναι:

## Φωτογραφίες

Αρχείο:Corno grande da campo imperatore.jpg|Κόρνο Γκράντε, η υψηλότερη κορυφή της Ιταλικής χερσονήσου. 
Αρχείο:Rocca Calascio.jpg|Santa Maria della Pietà and Rocca Calascio.
Αρχείο:Yellow flowers at Campo Imperatore-1.jpg|Το Κάμπο Ιμπερατόρε (Campo Imperatore) την άνοιξη.
Αρχείο:Aquila mappa.png|Χάρτης της επαρχίας.


## Παραπομπές


## Εξωτερικοί σύνδεσμοι

* Provincia dell'Aquila Επίσημος ιστότοπος 

ΛΑκουιλα
Άγιος Παύλος Χαλκιδικής

Ο **Άγιος Παύλος** είναι οικισμός του νομού Χαλκιδικής, με 599 κατοίκους το 2001. Είναι κτισμένος σε υψόμετρο 40 μέτρων. Η θέση του είναι στο ύψος του 35ου χιλιομέτρου της Εθνικής Οδού Θεσσαλονίκης-Νέων Μουδανιών. Η περιοχή περιβάλλεται από αμπελώνες και από συσκευαστήρια αγροτικών προϊόντων. Η απόστασή του από τη Νέα Καλλικράτεια είναι γύρω στα 5 χιλιόμετρα προς τα βόρεια. Η κύρια ασχολία των κατοίκων είναι η αμπελοκαλλιέργεια και η συσκευασία τροφίμων και γεωργικών προϊόντων. Ανάμεσα στα άλλα, στο χωριό υπάρχει δημοτικό σχολείο και νηπιαγωγείο.
*Μέχρι το 1940 ο οικισμός ονομαζόταν *Μετόχι Αγίου Παύλου*.

## Ιστορικά και λαογραφικά στοιχεία
Ο οικισμός πανηγυρίζει στις  25 Ιανουαρίου, του Αγίου Γρηγορίου του Θεολόγου και στις 6 Αυγούστου, οπότε εορτάζεται η Μεταμόρφωση του Σωτήρος. Στο χωριό βρίσκεται η βυζαντινή εκκλησία του Αγίου Τρύφωνα, ο οποίος είναι και προστάτης των αμπελιών. Κάθε Αύγουστο λαμβάνει χώρα πανηγύρι, στη διάρκεια του οποίου προσφέρονται στους επισκέπτες δείγματα της τοπικής κουζίνας και κρασί ποικιλιών της περιοχής, όπως Σοβινιόν και Μερλό.

## Αθλητισμός
Στο χωριό εδρεύει το Κλειστό Γυμναστήριο του Δήμου, ενώ δραστηριοποιείται και ο ποδοσφαιρικός σύλλογος «Διόνυσος», που αγωνίζεται στο τοπικό πρωτάθλημα της  Ε.Π.Σ. Χαλκιδικής. Επίσης, στο χώρο του κλειστού γυμναστηρίου προπονείται  ο αθλητικός σύλλογος κλασικού αθλητισμού, >, με μεγάλες διακρίσεις ακομη και σε παγκόσμιο επίπεδο.

## Κοινότητα Αγίου Παύλου
Το χωριό είναι έδρα ομώνυμης τοπικής κοινότητας στον δήμο Νέας Προποντίδας, με συνολικά  1.297 κατοίκους. Οι οικισμοί που το συναποτελούν είναι:
*ο Άγιος Παύλος [ 479 ]  και
*η Νέα Ηράκλεια [ 849 ]
Η τοπική κοινότητα Αγίου Παύλου είναι χαρακτηρισμένη ως αγροτικός πεδινός οικισμός, με έκταση 13,104 χμ² (2011).
### Πληθυσμός

(σε παρένθεση ο πληθυσμός της τοπικής κοινότητας)

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Χαλκιδικής
Κατηγορία:Δήμος Νέας Προποντίδας
Νέα Ηράκλεια Χαλκιδικής

Η **Νέα Ηράκλεια** είναι προσφυγικό χωριό του Δήμου Νέας Ηράκλειας στο νομό Χαλκιδικής, που δημιουργήθηκε από Θρακιώτες πρόσφυγες από την Ηράκλεια της Ανατολικής Θράκης. Αριθμεί 698 κατοίκους το 2001 και αποτελεί οικισμό του Δημοτικού Διαμερίσματος Αγίου Παύλου. Βρίσκεται σε απόσταση 5 περίπου χιλιομέτρων στα βορειοδυτικά της Νέας Καλλικράτειας. Οι κάτοικοι ασχολούνται κυρίως με τον τουρισμό, τη γεωργία και την αλιεία. Μεταξύ άλλων στο χωριό λειτουργεί , νηπιαγωγείο και δραστηριοποιείται από αθλητική άποψη  ποδοσφαιρικός σύλλογος Διόνυσος, που αγωνίζεται στο τοπικό πρωτάθλημα της  Ε.Π.Σ .Χαλκιδικης. Ο επισκέπτης θα συναντήσει παραλίες και μπορεί να βρει ταβέρνες και καταλύματα. Στην κεντρική πλατεία του χωριού βρίσκεται ο ιερός ναός Αγίου Γεωργίου "Αραπ-Γιώργης", με την εικόνα του αγίου που έφεραν οι πρόσφυγες ως κειμήλιο από τον Ναό του Αγίου Γεωργίου της Ηράκλειας της Θράκης.

## Ιστορικά και λαογραφικά στοιχεία
Η εγκατάσταση των Θρακιωτών προσφύγων από την Ηράκλεια της Ανατολικής Θράκης στη νέα πατρίδα έγινε στις 7-7-1926 (σύμφωνα με τα βιβλιάρια της ΕΑΠ), αφού προηγουμένως περιπλανήθηκαν σε διάφορες συνοικίες της Θεσσαλονίκης και σε κοντινά χωριά, μέχρι να βρουν ένα τόπον που θα τους θύμιζε την χαμένη πατρίδα.

Στον οικισμό βρέθηκε,αργυρή λάρνακα που χρονολογείται από τον 4ο-5ο αιώνα μ.Χ. με γλυπτές παραστάσεις από την Παλαιά και την Καινή Διαθήκη και στις τέσσερις πλευρές της. Οι παραστάσεις απεικονίζουν τον Χριστό  ανάμεσα στους Αποστόλους Πέτρο και Παύλο, το Δανιήλ στο λάκκο των λεόντων, τους τρεις Παίδες εν καμίνω και το Μωυσή στο Όρος Σινά την ώρα που παίρνει τις Δέκα Εντολές. Το εύρημα αυτό φυλάγεται στο Αρχαιολογικό Μουσείο Θεσσαλονίκης.

## Παραπομπές


## Εξωτερικοί σύνδεσμοι
* Ιστότοπος του Δήμου Καλλικράτειας

Κατηγορία:Δήμος Νέας Προποντίδας
Νεα Ηρακλεια
Νεα Ηρακλεια
Άγιος Παύλος

Ως **Άγιος Παύλος** μπορεί να αναφέρεται καθένα από τα παρακάτω.

## Άγιοι
* Απόστολος Παύλος
* Άγιος Παύλος ο Πατρεύς

## Κωμοπόλεις
* Άγιος Παύλος Θεσσαλονίκης

## Οικισμοί

### Ελλάδα
* Άγιος Παύλος Αμοργού
* Άγιος Παύλος Ημαθίας
* Άγιος Παύλος Λέσβου
* Άγιος Παύλος Ρεθύμνου
* Άγιος Παύλος Ρόδου
* Άγιος Παύλος Χαλκιδικής
* Άγιος Παύλος Χανίων
* Απόστολος Παύλος Λάρισας 
* Απόστολος Παύλος Σάμου

### Κύπρος
* Άγιος Παύλος Λεμεσού
* Άγιος Παύλος (συνοικία Πάφου)
* Άγιος Παύλος (συνοικία Αγίου Δομετίου)

### Βραζιλία
* Άγιος Παύλος ή Σάο Πάολο (πόλη)

### Γαλλία
* Νήσος Αγίου Παύλου

### Αλβανία
* Άγιος Παύλος (νησίδα)

## Θρησκευτικά κτίσματα

### Μονές

* Άγιος Παύλος (Άγιο Όρος)

### Ναοί

* Άγιος Παύλος (Ροδωπού Κισάμου)
* Άγιος Παύλος (Τάρτου)

 

Αγιος Παυλος
Αγιος Παυλος
Ιχθυόσκαλα

[250px|μικρογραφία|Η Ιχθυόσκαλα της [Καβάλας]]
Σύμφωνα με τη σχετική ελληνική νομοθεσία (Ν. 4457/65 αρθ.1, παρ.1) ως **Ιχθυόσκαλα** χαρακτηρίζεται το σύνολο των πάσης φύσεως λιμενικών εγκαταστάσεων (προβλήτες, κρηπιδώματα, κτίρια, μηχανολογικές εγκαταστάσεις (ψυγεία) καθώς και με τον συναφή προς αυτά συγκεκριμένο χώρο της χερσαίας ζώνης των λιμένων που αποσκοπούν και μόνο στην εξυπηρέτηση της αλιευτικής δραστηριότητας (διακίνησης αλιευμάτων), στο λιμένα που βρίσκεται ή που κατασκευάζεται η ιχθυόσκαλα.

Η δημιουργία τέτοιων χώρων κατέστη αναγκαία προκειμένου να διασφαλιστεί καλύτερα αφενός η ανάπτυξη υγιούς ιχθυεμπορίου, η μείωση του κόστους της αλιευτικής παραγωγής, η καλή συντήρηση, διακίνηση και χονδρική διάθεση των αλιευμάτων κ.λπ., παράλληλα με τον έλεγχο αυτών, καθώς επίσης και ο συγκεκριμένος χώρος ελλιμενισμού των αλιευτικών σκαφών μεγάλης αλιευτικής περιοχής.

Ιχθυόσκαλες υφίστανται σε όλους τους μεγάλους λιμένες όπως στη Θεσσαλονίκη, Καβάλα, Βόλο, Πάτρα κ.λπ. Στον Πειραιά ιχθυόσκαλα υφίσταται στη περιοχή του λιμένα Κερατσινίου όπου και αρχίζει η ημερήσια διάθεση τις πρώτες πρωινές ώρες. 
*Ο τρόπος λειτουργίας τους πρωτορρυθμίστηκε με το Β.Δ. 939/65, όπως έχει τροποποιηθεί και ισχύει σήμερα, και που είναι περίπου ο αντίστοιχος των κεντρικών λαχαναγορών.

Σε λιμένες περιορισμένης αλιευτικής δραστηριότητας ή σε μικρούς λιμένες, λεγόμενους "αλιευτικά καταφύγια", η διακίνηση και διάθεση των αλιευμάτων γίνεται στους προβλήτες των εγκαταστάσεων αυτών που πολλές φορές χαρακτηρίζονται τοπικές "ιχθυόσκαλες" χωρίς όμως τη βαρύτητα της οργάνωσης που προβλέπει η κείμενη νομοθεσία για επίσημο χαρακτηρισμό. Σε αυτούς τους χώρους πολλές φορές η διάθεση αλιευμάτων γίνεται και απευθείας από τους αλιείς, από τα σκάφη τους.

Σημειώνεται ότι η απασχόληση, με αμοιβή '''Ιχθυολόγου''' είναι υποχρεωτική σε μονάδες ιχθυοκαλλιεργειών (**Π.Δ. 344/2000, ΦΕΚ 297/Α**), σε επιχειρήσεις παραγωγής ιχθυογενετικού υλικού, σε μονάδες μεταποίησης αλιευτικών προϊόντων, σε βιομηχανίες παρασκευής ιχθυοτροφών, σε ιχθυόσκαλες, καθώς επίσης και για τη σύνταξη μελετών επενδυτικών σχεδίων υδατοκαλλιεργειών, βάσει όσων προβλέπονται από το πιο πάνω Προεδρικό Διάταγμα «Άσκησης επαγγέλματος Γεωτεχνικού».

## Δείτε επίσης

*Ιχθυολογία
*Αλιεία
*Υδατοκαλλιέργεια
* Ιχθυοτροφείο

## Παραπομπές


Κατηγορία:Εξοπλισμός λιμένων
Κατηγορία:Αλιεία
Από πόρτα σε πόρτα

Η σύγχρονη έκφραση "**από πόρτα σε πόρτα**", που προέρχεται από την αγγλική *door to door*, αποτελεί εμπορικό όρο διακίνησης αγαθών.

Στην κυριολεκτική χρήση του ο όρος αυτός σημαίνει διακίνηση-διάθεση (αγαθού, επιστολών, διαφημιστικού υλικού, κ.λπ.) από πόρτα σε πόρτα εν σειρά, είτε οικιών και εγκαταστάσεων στο ίδιο οικοδομικό τετράγωνο, είτε σε γραφεία εν σειρά ορόφων του ίδιου κτιρίου.

Στη πραγματικότητα όμως ο όρος αυτός είναι ιδιαίτερα σημαντικός στις εμπορικές συναλλαγές κατά τη διακίνηση αγαθών - φορτίων που σημαίνει την παραλαβή τους από την αποθήκη του αποστολέα και την παράδοσή τους στην αποθήκη του παραλήπτη. Στην πράξη αυτό γίνεται από μεσολαβούσες εταιρείες που αναλαμβάνουν συνεργαζόμενες με μέσα μεταφοράς (πλοία, τρένα, αεροπλάνα κ.λπ.) τη διεκπεραίωση αυτή. Αυτό όμως μπορεί  να συμβαίνει και αντίστροφα, όπως στη ναυτιλία, δηλαδή ναυτικοί πράκτορες ναυτιλιακής εταιρείας που αναλαμβάνουν το έργο αυτό  για την περιοχή τους.
Σε τέτοιες περιπτώσεις ο όρος αυτός περιλαμβάνεται ιδιαίτερα στα καταρτιζόμενα σχετικά ναυλοσύμφωνα.

Κατηγορία:Εμπορικοί όροι
Κατηγορία:Ναυλοσύμφωνα
Κατηγορία:Εκφράσεις
Νίκος Φιλιππόπουλος

Ο **Νίκος Φιλιππόπουλος** (Βόλος, 22 Μαρτίου 1928 - Αθήνα, 27 Δεκεμβρίου 2020) ήταν Έλληνας ηθοποιός του θεάτρου και του κινηματογράφου.

## Βιογραφία
Γεννήθηκε στον Βόλο στις 22 Μαρτίου 1928 και σπούδασε στην Δραματική Σχολή του Εθνικού Θεάτρου. Σπούδασε επίσης βυζαντινή και ευρωπαϊκή μουσική και ραδιοσκηνοθεσία.

Ως παιδί, συμμετείχε στην εκπομπή *Η ώρα του παιδιού* (Αντιγόνη Μεταξά) ενώ συμμετείχε και στο θέατρο της Αντιγόνης Μεταξά. Έλαβε μέρος σε ραδιοφωνικές εκπομπές και ανέπτυξε σκηνοθετική δραστηριότητα: σκηνοθέτησε θεατρικά έργα του ελληνικού και ξένου δραματολογίου, ιστορικά και λαογραφικά χρονικά, εκπομπές με θρησκευτικά θέματα κ.ά. 

Το 1928 διασκεύασε διάφορα θεατρικά κείμενα. Πρωτοεμφανίστηκε στο θέατρο το 1948 και μέχρι το 1982 συμμετείχε σε 62 παραστάσεις του Εθνικού Θεάτρου. Έγινε γνωστός όταν ενσάρκωσε τον αδερφό της Μάρως Κοντού στην κινηματογραφική ταινία *[[Η γυνή να φοβήται τον άνδρα|Η δε γυνή να φοβήται τον άνδρα]].*

Ήταν σύζυγος της ηθοποιού Λευκής Βεντουράτου.

Απεβίωσε σε ηλικία 92  ετών 

## Φιλμογραφία

## Παραπομπές


## Πηγές
* Θόδωρος Έξαρχος: ‘Έλληνες ηθοποιοί - Αναζητώντας τις ρίζες

Κατηγορία:Ηθοποιοί-επέκταση
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Γιώργος Τζώρτζης

Ο **Γιώργος Τζώρτζης** (Αθήνα, 30 Ιουλίου 1938 - 14 Ιανουαρίου 2019) ήταν Έλληνας ηθοποιός της τηλεόρασης και του κινηματογράφου.

## Βιογραφία
Γεννήθηκε στην Αθήνα στις 30 Ιουλίου 1938  Πρωτοεμφανίστηκε στο θέατρο το 1960 και στον κινηματογράφο το 1961. Έκανε την πρώτη του εμφάνιση στο θέατρο στο έργο του Αλεχάντρο Κασόνα "Τα δέντρα πεθαίνουν όρθια", με τον θίασο των Βασίλη Διαμαντόπουλου και Μαρίας Αλκαίου. Ακολούθησαν συμμετοχές σε πολλούς άλλους θιάσους, με πιο μακροχρόνια αυτήν με τον θίασο των Δημήτρη Μυράτ και Βούλας Ζουμπουλάκη.

Στα μέσα της δεκαετίας του 1970 δημιούργησε τον δικό του θίασο μαζί με την τότε σύζυγό του Τόνια Καζιάνη με τον οποίο ανέβασε σημαντικά έργα του διεθνούς ρεπερτορίου.

Έπαιξε και στην τηλεόραση με πιο γνωστή συμμετοχή να είναι στην σειρά, ''Η λάμψη'', του Νίκου Φώσκολου, στο ρόλο του αρχηγού της Αστυνομίας. Άλλες τηλεοπτικές συμμετοχές του ήταν στον ''Άγνωστο πόλεμο'', στις ''Μάγισσες της Σμύρνης'' αλλά και στα *Ματωμένα χώματα* το 2008 όπου συμπρωταγωνίστησε με την Άννα Συνοδινού.

Υπήρξε παντρεμένος με την επίσης ηθοποιό Τόνια Καζιάνη, με την οποία γνωρίστηκε στα γυρίσματα της ταινίας *Ένας Γερμανός στα Καλάβρυτα* και με την οποία πρωταγωνίστησε και στο σίριαλ *Άγνωστος πόλεμος*. Απέκτησαν μια κόρη, την Ευγενία, η οποία δεν ασχολήθηκε με τον χώρο της υποκριτικής. Χώρισαν, χρόνια αργότερα.

Απεβίωσε σε ηλικία 80 ετών στις 14 Ιανουαρίου του 2019.

## Φιλμογραφία
### Κινηματογράφος

### Τηλεόραση

## Θεατρικές παραστάσεις

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης
## Παραπομπές


Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Χρήστος Νέγκας

Ο **Χρήστος Νέγκας** (1936 - 21 Ιουνίου 1981) ήταν Έλληνας ηθοποιός.

## Βιογραφία
Γεννήθηκε στη Ζάκυνθο το 1936. Σπούδασε στη σχολή Θεάτρου Τέχνης και αποφοίτησε από την σχολή Θεάτρου Κωστή Μιχαηλίδη.Το 1960 πραγματοποίησε την πρώτη του κινηματογραφική εμφάνιση, στην ταινία *Το αγρίμι*. Έπαιξε στον κινηματογράφο κυρίως σε δραματικούς αλλά και σε κωμικούς ρόλους. Πέθανε από ανακοπή καρδιάς στο Σούνιο ενώ κολυμπούσε, στις 21 Ιουνίου του 1981. Κηδεύτηκε στο Α΄ Νεκροταφείο. Το όνομα του ηθοποιού δόθηκε στον δημοτικό θερινό κινηματογράφο της Ζακύνθου. Απέκτησε μία κόρη, την ραδιοφωνική παραγωγό Αθηναΐδα Νέγκα.

## Φιλμογραφία
### Ταινίες

### Τηλεόραση
#*Κουσούρης *	(1973) 	ΥΕΝΕΔ
#*Κρουαζερόπλοιο* 	(1973) 	ΕΙΡΤ
#*Ξενοδοχείο ο 7ος ουρανός *	(1972) 	ΕΙΡΤ
#*Φάκελος 38* 	(1978) 	ΕΡΤ

## Παραστασιογραφία
Κατάλογος βασικών πληροφοριών θεατρικών παραστάσεων, στις οποίες ο Χ. Νέγκας συμμετείχε ως ηθοποιός.

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου

## Εξωτερικοί σύνδεσμοι
*Αναλυτική φιλμογραφία στο IMDB
*Φωτογραφία του ηθοποιού και φιλμογραφία 

## Παραπομπές


Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Λουκιανός Ροζάν

Ο **Λουκιανός Ροζάν** (1920-1994) ήταν Έλληνας ηθοποιός.

Γεννήθηκε στην Αθήνα το 1920. Χαρακτηριστικός του ρόλος στην ταινία *[[Η δε γυνή να φοβήται τον άνδρα]]*, όπου έκανε τον Μιχαλάκη, τον έφορο φίλο του Γιώργου Κωνσταντίνου. Επίσης εργάστηκε ως εκφωνητής στο ραδιόφωνο με χαρακτηριστική φωνή και πολύ σωστή φωνητική άρθρωση. Πέθανε το 1994.

## Φιλμογραφία

## Θεατρικές παραστάσεις

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Παραπομπές

## Πηγές
* Έλληνες - Ελληνίδες ηθοποιοί
* 90lepta
* Θόδωρος Έξαρχος, ‘Έλληνες ηθοποιοί‘

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί ραδιοφώνου
Κατηγορία:Έλληνες ηθοποιοί θεάτρου
Πηγαϊδάκια Ηρακλείου

Τα  **Πηγαϊδάκια** είναι χωριό και έδρα ομώνυμης κοινότητος του Δήμου Φαιστού στην Περιφερειακή Ενότητα Ηρακλείου της Κρήτης. Ανήκε στην επαρχία Καινούργιου του νομού Ηρακλείου. Η θέση του είναι στα δυτικά των Αστερουσίων, νότια του οικισμού Πόμπια. Η απόστασή του από το Ηράκλειο είναι 66 χιλιόμετρα.

Οι κάτοικοι ασχολούνται  με την γεωργία και την παραγωγή οπωροκηπευτικών στην παράλια περιοχή. Επίσης,  στις ασχολίες συγκαταλέγεται και  η κτηνοτροφία. Κάποιοι από τους κατοίκους εργάζονται στην εταιρεία ανεφοδιασμού για τα καράβια, στους Καλούς Λιμένες. Στον οικισμό λειτουργούν νηπιαγωγείο και Δημοτικό Σχολείο.

## Ιστορικά στοιχεία
Το τοπωνύμιο οφείλει την ονομασία του στα μικρά πηγάδια, τα οποία βρίσκονται γύρω από το χωριό. Στον οικισμό βρίσκεται ο ναός του Αγίου Γεωργίου. Σε εξωκλήσια, όπως στον Άγιο Ιωάννη, σώζονται υπολείμματα από τοιχογραφίες. Επίσης, βλέπουμε χαραγμένη την επιγραφή *1507*. Το 1583 το χωριό αναφέρεται στην ενετική απογραφή του Καστροφύλακα με την ονομασία *Pigadachia * με 319 κατοίκους

## Διοικητικά στοιχεία
μικρογραφία|314x314px|αριστερά|Η κοινότητα σε σχέση με τον δήμο.
Δείτε ***[[Κοινότητα Πηγαϊδακίων]]***

Ως οικισμός αναφέρεται επίσημα το 1925 με το ΦΕΚ 27Α - 31/01/1925 να προσαρτάται στην τότε κοινότητα Πόμπιας. Το 1927 με το ΦΕΚ 5Α - 12/01/1927 ορίστηκε έδρα της ομώνυμης νεοϊδρυθείσας κοινότητας.

## Βιβλιογραφία
* 

## Παραπομπές


Πηγα
Πηγα
Κατηγορία:Δήμος Φαιστού